Armila tyhjeni – toimintoja siirtyi Kahilanniemen, Koulukadun ja Pohjolankadun hyvinvointiasemille

Kaikki Etelä-Karjalan hyvinvointialueen (Ekhvan) Armilan hyvinvointiaseman toiminnot muuttivat pois Armilankatu 44:n tiloista. Suurin osa muutoista tehtiin jo kesäkuussa ja viimeiset nyt elokuussa. Lappeenrannan uudet hyvinvointiasemat ovat nimeltään Kahilanniemen, Koulukadun ja Pohjolankadun hyvinvointiasemat.

Armilan hyvinvointiasemalta muutti jo keväällä toimintoja muun muassa Pohjolankatu 14:n tiloihin. Osa sinne muuttaneista perusterveydenhuollon vastaanotoista ja haavahoitajista siirtyi nyt Valto Käkelän katu 3:n ja Koulukatu 14:n tiloihin. Myös muut Armilan perusterveydenhuollon vastaanotot muuttivat Valto Käkelän katu 3:n ja Koulukatu 14:n tiloihin.

Ylilääkäri Sami Raasakka kertoo:
– Hyvällä suunnittelulla ja yhteistyöllä saimme Armilasta siirtyvät toiminnot mahtumaan keskustan tuntumassa oleviin tiloihin. Kerromme jatkossakin aina hoidon tarpeen arvioinnin yhteydessä, millä hyvinvointiasemalla asiakkaan vastaanotto toteutuu.

Ekhva luopuu Armilan tiloista sisäilmaan liittyvien ja muiden toiminnallisten ongelmien vuoksi.

Koulukadun hyvinvointiasema on osoitteessa Koulukatu 14

Koulukadun hyvinvointiasemalla aloittivat toimintansa 14.8.2025

hoitajan ja lääkärin ajanvarauksellinen vastaanottotoiminta sekä asiantuntijafysioterapeutin kiirevastaanotto

hoitajan ajanvaraukseton vastaanotto lyhyille toimenpiteille (walk-in)

maahanmuuttajien terveystarkastukset (toiminta alkaa 18.8.2025)

sosiaalipalveluiden neuvonnan ja ohjauksen ajanvaraukseton vastaanotto (walk-in)(toiminta alkaa 18.8.2025) sekä

haavahoitajat.

Ilmoittautuminen vastaanotolle tullessa tehdään ilmoittautumisautomaatilla. Huomioi, että hyvinvointiaseman yhteydessä on käytössä paikoitustilaa vain rajoitetusti.

Kahilanniemen hyvinvointiasema avautuu osoitteessa Valto Käkelän katu 3

Etelä-Karjalan keskussairaalan läheisyyteen avautui 21.8.2025 Kahilanniemen hyvinvointiasema, jossa on

hoitajan ja lääkärin ajanvarauksellista vastaanottotoimintaa

hoitajan ajanvaraukseton vastaanotto lyhyille toimenpiteille (walk-in)

työkykykoordinaattori

haavahoitajat ja

kuulontutkimukset.

Ilmoittautuminen vastaanotolle tullessa tehdään ilmoittautumisautomaatilla. Paikoitustilaa on Valto Käkelän katu 3:n yhteydessä rajoitetusti, ja suosittelemme käyttämään pysäköintitalon autopaikkoja osoitteessa Kahilanniementie 4.

Pohjolankadun hyvinvointiasemalle sijoittuvat asiantuntijahoitajat

Pohjolankadun hyvinvointiasemalle osoitteeseen Pohjolankatu 14 siirtyivät 25.8.2025 alkaen asiantuntijahoitajien ajanvaraukselliset vastaanotot eli

diabetesvastaanotto, myös diabeteslääkärin vastaanotto

astmahoitajat

reuma- ja luustohoitaja

tartuntatautihoitaja

jalkaterapeutit ja jalkojenhoitaja.

Sinne muuttavat myös silmänpohjakuvaukset ja ABI-mittaukset (nilkka-olkavarsipainesuhteen mittaus, jota käytetään alaraajojen valtimoverenkierron tilan arvioimiseen).

Pohjolankadun vastaanotoille saapuessa ei ole ilmoittautumista, ja odotustilaan voi istua odottamaan hoitajan kutsua.

Hoitotarvikepalvelu löytyy pian Kauppakeskus Family Centeristä

Hoitotarvikepalvelu muutti Armilasta Kauppakeskus Family Centerin katutasoon osoitteeseen Hyrymäenkatu 2. Tilat sijaitsevat apuvälinekeskuksen vieressä.

Hoitotarvikkeiden noutopiste avautuu maanantaina 25.8.2025. Hoitotarvikkeet noudetaan käytävällä olevista noutokaapeista. Tiloihin on opasteet.

Lue lisää hoitotarvikepalvelun muutosta tästä linkistä.

Mistä tietää minne mennä, kun vastaanottoja on monessa paikassa?
- Ota aina ensin yhteyttä hoidon tarpeen arviointiin.

Kun sinulla on tarve ottaa yhteyttä hyvinvointiasemaan, voit soittaa hyvinvointiasemiemme puhelinpalveluun tai ottaa yhteyttä Oma Ekhva -palvelussa olevan hyvinvointiasemien chatin kautta. Hoidon tarpeen arvioinnin yhteydessä sinut ohjataan tai sinulle varataan aika lähimmälle hyvinvointiasemalle tai halutessasi sellaiselle hyvinvointiasemalle, jolta löytyy varattavissa oleva asiointiaika.

Hoidontarpeesi arviointi ja ajanvaraus tehdään joko puhelimitse ja verkossa. Voit soittaa hyvinvointiasemiemme puhelinpalveluun 05 352 7260 (ma–pe 7–20) tai ottaa yhteyttä Oma Ekhvan* kautta.

*Oma Ekhva -sovellus on ladattavissa mobiililaitteille maksutta sovelluskaupoista. Voit myös kirjautua Oma Ekhvaan hyvinvointialueen verkkosivuilla osoitteessa ekhva.fi

Äkillisesti sairastuessasi:

Voit soittaa Päivystysapuun 116 117. Päivystysapu palvelee vuorokauden ympäri 24/7.

Chatit, kiireettömän yhteydenoton, ajanvarauksen ja etävastaanotolle kirjautumisen hoidat Oma Ekhvan kautta. Päivystysavun chat palvelee joka päivä klo 8–20. Hyvinvointiasemien chat palvelee arkisin klo 7–20.

Voit ottaa yhteyttä myös Omaolon oirearvion digikanavan kautta, linkin löydät nettisivuiltamme.

Voit soittaa hyvinvointiasemiemme puhelinpalveluun 05 352 7260 (ma–pe 7–20).

Hoidontarpeen arvioinnin jälkeen saat itsehoito-ohjeet tai sinut ohjataan kiirevastaanotolle, päivystykseen tai saat ajan hyvinvointiasemalle.

Taulukosta näet elokuussa muuttavien Armilan toimintojen väistötilat ja muuttoaikataulut

Muuttava yksikkö | Väistötilan osoite | Väistötilat käytössä
Kiireetön vastaanotto | Koulukatu 14, 53100 Lappeenranta | 14.8.2025 alkaen
Asiantuntijafysioterapeutin kiirevastaanotto | Koulukatu 14, 53100 Lappeenranta | 14.8.2025 alkaen
Hoitajan ajanvaraukseton vastaanotto (walk-in) | Koulukatu 14 , 53100 Lappeenranta | 14.8.2025 alkaen
Haavahoitajat | Koulukatu 14, 53100 Lappeenranta | 14.8.2025 alkaen
Maahanmuuttajien terveystarkastukset | Koulukatu 14, 53100 Lappeenranta | 18.8.2025 alkaen
Sosiaalipalveluiden neuvonnan ja ohjauksen ajanvaraukseton vastaanotto (walk-in) | Koulukatu 14, 53100 Lappeenranta | 18.8.2025 alkaen
Kiireetön vastaanotto | Valto Käkelän katu 3, 53130 Lappeenranta | 21.8.2025 alkaen
Hoitajan ajanvaraukseton vastaanotto (walk-in) | Valto Käkelän katu 3, 53130 Lappeenranta | 21.8.2025 alkaen
Työkykykoordinaattori | Valto Käkelän katu 3, 53130 Lappeenranta | 21.8.2025 alkaen
Haavahoitajat | Valto Käkelän katu 3, 53130 Lappeenranta | 21.8.2025 alkaen
Kuulontutkimukset | Valto Käkelän katu 3, 53130 Lappeenranta | 21.8.2025 alkaen
Asiantuntijahoitajat | Pohjolankatu 14, 53100 Lappeenranta | 25.8.2025 alkaen
Silmänpohjankuvaukset | Pohjolankatu 14, 53100 Lappeenranta | 25.8.2025 alkaen
Diabetesvastaanotto ja ABI- mittaukset | Pohjolankatu 14, 53100 Lappeenranta | 25.8.2025 alkaen
Jalkaterapeutit, jalkahoitaja pohjallispaja | Pohjolankatu 14, 53100 Lappeenranta | 25.8.2025 alkaen
Hoitotarvikepalvelu | Kauppakeskus Family Center, Hyrymäenkatu 2, katutaso, 53500 Lappeenranta | 25.8.2025 alkaen

Lisätietoja:

Sami Raasakka, ylilääkäri, perusterveydenhuolto, puh. 040 651 1594, sami.raasakka@ekhva.fi

Katariina Tuuliainen, palveluesihenkilö, perusterveydenhuolto, puh. 040 651 3750, katariina.tuuliainen@ekhva.fi (perusterveydenhuolto)

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi (hoitotarvikepalvelu)

Pirkko Tuominen, palveluesihenkilö, puh. 040 521 3925, pirkko.tuominen@ekhva.fi (hoitotarvikepalvelu)

Minna Häyhä, avoterveydenhuollon johtaja, p. 040 556 2530, minna.hayha@ekhva.fi (tavoitettavissa 11.8. alkaen)

Virpi Aralinna, palvelupäällikkö, terapia- ja apuvälinepalvelut, puh. 044 791 5525, virpi.aralinna@ekhva.fi

Hanna Sinisalo, palvelupäällikkö, asiakasohjausyksikkö, puh. 040 184 3504, hanna.sinisalo@ekhva.fi (tavoitettavissa 11.8. alkaen)

Lue lisää, alla olevaan tiedotteeseen on koottu kaikki erilliset Armilan väistötiloihin muuttojen tiedotteet:

Armilan palvelut muuttavat uusiin osoitteisiin kesän aikana - Etelä-Karjalan hyvinvointialue

Korjaukset:

4.8.2025 klo 12:35

Tiedotetekstissä Koulukadun hyvinvointiaseman ensimmäistä luettelon kohtaa korjattu:

hoitajan ja lääkärin ajanvarauksellinen vastaanottotoiminta sekä asiantuntijafysioterapeutin kiirevastaanotto (oli ennen korjausta: hoitajan, lääkärin ja fysioterapeutin ajanvarauksellinen vastaanottotoiminta)

Taulukossa kohta Fysioterapeutin vastaanotto (tuki- ja liikuntaelinten vaivat) vaihdettu muotoon: Asiantuntijafysioterapeutin kiirevastaanotto

22.8.2025 klo 13:40: päivitetty aikamuoto, koska muutot on tehty.